تورکیه‌نین صادراتی، نوامبردا گئچن ایلین عینی آیینا گؤره یوزده 9،7 آرتا‌راق 12 میلیارد 817 میلیون د‌لار، واردات یوزده 6 آرتا‌راق 16 میلیارد 931 میلیون د‌لار اولا‌راق گرچکلشدی. نوامبردا خاریجی تیجارت آچیغی، یوزده 4،1 آزالا‌راق 4 میلیارد 113 میلیون دولار اولدو.
تورکیه ایستاتیستیک قورومو (تویک) ایله گؤمروک و تیجارت باخانلیغی طرفین‌دن اولوشدورولان نوامبر آیینا باغلی گئچیجی خاریجی تیجارت رقملری آچیقلاندی.
بونا گؤره، صادراتین وارداتی قارشیلاما نیسبتی، گئچن ایلین نوامبر آییندا یوزده 73،1 ایکن، بو ایلین عینی آییندا یوزده 75،7یه یوکسلدی.
صادرات، بو ایلین ژانویه-نوامبر دؤورونده گئچن ایلین عینی دؤورونه گؤره یوزده 1،7 آزالا‌راق 129 میلیارد 793 میلیون د‌لارا دوشدو. واردات دا گئچن ایلین ژانویه-نوامبر دؤورونه گؤره یوزده 4،8 گئریله‌یه‌رک 180 میلیارد 196 میلیون د‌لار اولدو.
بو دؤورده، خاریجی تیجارت کسری ایسه یوزده 11،8 آزالا‌راق 50 میلیارد 403 میلیون دلارا گئریله‌دی.
